**เกณฑ์การพิจารณาโครงการพัฒนาหลักสูตรเศรษฐกิจแนวใหม่ (BCG) ระดับปริญญาตรี และ/หรือ ระดับบัณฑิตศึกษา มหาวิทยาลัยเกษตรศาสตร์ รุ่นที่ 2**

**สบศ.มก.02**

**ประจำปีงบประมาณ พ.ศ. 2565**

**เงื่อนไขการเสนอโครงการ**

1. **คุณสมบัติ**
   1. เป็นอาจารย์สังกัดมหาวิทยาลัยเกษตรศาสตร์มาแล้วไม่น้อยกว่า 1 ปี และมีภาระงานสอน ซึ่งไม่อยู่ระหว่างการลาศึกษาต่อหรือลาเขียนตำราผลงานทางวิชาการหรือลาไปทำวิจัย
2. **ข้อเสนอโครงการ**
   1. สามารถเสนอผลงานได้ 2 รูปแบบ โดย
3. เสนอหลักสูตรใหม่ หรือ
4. เสนอชุดวิชาในหลักสูตรเดิมที่มีอยู่แล้วโดยมีการปรับปรุงและเพิ่มชุดวิชาโดยเชื่อมโยงกับหลักสูตรเศรษฐกิจแนวใหม่ (หากเป็นหลักสูตร Non-Degree ควรมีหน่วยกิตชุดวิชาไม่น้อยกว่า 10 หน่วยกิต) กรณีมีการปรับจากหลักสูตรเดิมที่มีอยู่แล้ว เช่นการสร้างหรือพัฒนาชุดวิชา ต้องระบุให้ชัดเจนเกี่ยวกับการปรับเปลี่ยนเป็นเศรษฐกิจแนวใหม่อย่างไร
   1. ผู้สมัครต้องระบุข้อมูลเหล่านี้ให้ชัดเจน
5. ชื่อหลักสูตร
6. ระดับการศึกษา (ใช้กับระดับปริญญาตรีหรือระดับบัณฑิตศึกษา)
7. รูปแบบ (Degree หรือ Non-Degree)
8. เป้าหมาย กลุ่มผู้เรียนและจำนวนผู้เข้าเรียนในช่วงเวลา 5 ปีที่จะรับเข้าศึกษา
9. แนวคิดและความเกี่ยวข้องกับเศรษฐกิจแนวใหม่ (BCG)
10. การบูรณาการหลายคณะ/ภาควิชา ผู้เสนอขอรับการสนับสนนุโปรดระบุให้ชัดเจนว่าคณะ/ภาควิชาใดเป็นหลักในการดูแลรับผิดชอบ หากหลักสูตรผ่านการพิจารณาได้รับการสนับสนุน คณะ/ภาควิชานั้นจะเป็นผู้รับจัดสรรเงินสนับสนุน
11. รายชื่ออาจารย์ผู้สอนในหลักสูตร/ชุดวิชาที่เสนอขอหากเป็นหลักสูตรมี Degree ต้องมีรายชื่ออาจารย์ผู้รับผิดชอบหลักสูตรที่สอดคล้องกับเกณฑ์มาตรฐาน
12. ตัวอย่างวิชาที่จะเปิดสอน
    1. การเสนอโครงการหลักสูตรและ/หรือชุดวิชาในหลักสูตรเดิมขอให้เสนอมา**ในรูปแบบของโครงการ**โดยผ่านหัวหน้าภาควิชาและคณบดี หากมีการบูรณาการหลายคณะ/ภาควิชา ให้พิจารณาว่าหลักสูตรมีเนื้อหาเน้นไปทางคณะใด ให้เสนอผ่านคณบดีคณะนั้น
13. **การพิจารณาโครงการ**

ให้คณะกรรมการพิจารณาโครงการขอรับการสนับสนุนงบประมาณการเรียนการสอนออนไลน์และการสร้างหลักสูตรเศรษฐกิจแนวใหม่ มหาวิทยาลัยเกษตรศาสตร์เป็นผู้ตัดสิน และมติคณะกรรมการฯ ถือเป็นอันสิ้นสุดโดยอาจมีการเสนอผู้ทรงคุณวุฒิที่เชี่ยวชาญเศรษฐกิจแนวใหม่ (BCG) ร่วมเป็นผู้พิจารณาคัดเลือกตามความเหมาะสม

1. **เงื่อนไขเมื่อข้อเสนอผ่านการพิจารณาให้การสนับสนุนแล้ว**

หลักสูตรหรือชุดวิชาที่เสนอนี้ หากได้รับการพิจารณาจัดสรรงบประมาณ ให้นับเป็นหลักสูตรเร่งรัดที่จะได้รับการพิจารณาเสนอคณะกรรมการวิชาการ และเสนอสภาอนุมัติโดยวิธี Fast Track เพื่อจูงใจในการส่งผลงาน